Den Vest-Sjællandske Avis, 1836-06-11
J den viborgske Stænderforsamlings Møde den 6te Mai tilkiendegav den endnu fungerende Vicepræsident, at han havde modtaget 5 Andragender om Hoveriets Afløsning fra flere Godsers og Sognes Beboere, samt et Andragende fra nogle Selveiere i Tødsøe og Erslev Sogne, hvori der klages over, at Fæstebøndernes Hoverie foranlediger, at Kommunebyrderne blive for trykkende for Selveierne; hvilke Andragender alle bleve afleverede til Kommitteen angaaende Hoveriets Ophævelse. Fremdeles anmeldte Vicepræsidenten, at have modtaget 4 Andragender fra Landboer og Brændeviinsbrændingens Frigivelse, som skulle afleveres til den over denne Gienstand nedsatte Kommittee. Derefter foretoges Sagen angaaende Udkast til en Plakat om nærmere Bestemmelser af Straffen for dem, hos hvilke ustemplede Spillekort forefindes, uden at der med disse er spillet eller handlet. Møller Tøstesen oplæste et af ham indgivet Forslag om Værnepligten, hvori han androg paa: 1) at den ved Loven hiemlede Tilladelse, at gamle eller svage Gaardmænd og gaardbrugende Enker kunne faae en Søn frie fra Krigstienesten, maatte udstrækkes til enhver Besidder af en Gaard paa 1 Td. Hartkorn og derover, uden Hensyn til Alder eller Svaghed; 2) at Trækningen om Frielodder maatte ophøre, Tienestetiden i Fredstid nedsættes til eet Aar foruden Exerceerskolen og 3 aarlige Mønstringer, og den Udskrevne forblive i sit No. ved den staaende Hær i 6 Aar. To Medlemmer formeente, at dette Forslag, som især gik ud paa at frietage en stor Deel af Landalmuen fra Værnepligten, ikke egnede sig til en Kommittees Behandling, og Kommissarius var af samme Mening, hvorpaa det ved Afstemning med 45 Stemmer mod 7 blev vedtaget, at der ingen Kommittee skulde nedsættes i denne Sag. Derpaa oplæste Justitsraad Nyegaard et Forslag angaaende Kreditvæsenet, hvori han omtaler den Mangel paa Driftskapitaler, som føles næsten i alle Erhvervsgrene og Vanskeligheden i at faae Laan, hos offentlige Stiftelser eller Kapitalister. Han foreslaaer derfor at oprette et Laane Jnstitut for hele Danmark, med Undtagelse af Kiøbenhavn, under Kongelig Garantie. Blandt Bestemmelserne herfor hører, at der skulde betales 3 1/4 pCt. aff de indskudte Kapitaler, svares 4 pCt. Renter af de udlaante Ka taler, med Halvdelen hver Omslagstermin, og den resterende 4 pCt. oplægges til en Reservefond; fremdeles maatte der ikke udlaanes mere paa nogen Eiendom end 2/3 af den taxerede Værdie, uden at første Prioritet stedse skulde haves. Jndtil videre skulde dette Jnstitut etableres i Kiøbenhavn, for at Administrator kunde have sin Kassebeholdning paa Folium i Banken; dog kunde Jnd og Udbetalingerne skee giennem den nærmeste Amtstue. Som et indirekt Kreditmiddel anbefaler Proponenten det, at Staten bør være de Private ansvarlig for Embedsmændenes Handlinger, og mener, at det Tab den derved kunde lide, langtfra opveier den Skade, som Samfundet lider ved Mangel af Garantie. Endvidere burde Skatters, Brandpenges og Kommuneafgivters Fortrindret ikke kunne præjudicere Andre, som have Ret i Tingen, længere end et halvt og Bankrenten et heelt Aar fra Forfaldsdagen at regne. Proponenten motiverede fremdeles udførligt sit Forslag, hvortil Kommissarius bemærkede, at det vistnok indeholdt mange vigtige Punkter, men som dog forekom ham saa ueensartede, at en Kommittee vanskeligt vilde kunne behandle dem alle. Han gjennemgik derefter flere af disse Punkter, og yttrede blandt andet, at en Kapitalist heller udlaaner sin Eiendom til en ham bekiendt Debitor, end lader den gaae igiennem en Administration, som udlaaner sine Kapitaler i fjernt fraliggende Eiendomme. Medens et Medlem fandt en Kreditkasses Oprettelse undførlig, yttrede Andre, at Forslaget dog burde prøves af en Kommittee, og at den kunde være den samme, der skal nedsættes i Anledning af Filialbankers Oprettelse. Efterat Proponenten havde anholdt om en særskilt Kommittee for sit Forslag, og et fierde Medlem ikke turde tilraade samme, fandt paa Forlangende Afstemning med Kugler Sted, og det blev da med 29 Stemmer mod 21 vedtaget, at ingen Kommittee skulde nedsættes.